การบินไทย แจงกลับมาบินระหว่างประเทศ 1 ส.ค. แค่แผนคาดการณ์ล่วงหน้า
พีระพันธุ์ ยืนยัน การบินไทยยังไม่เปิดบินระหว่างประเทศ กระแสข่าวกลับมาทำการบิน 1 ส.ค. 2563เป็นแค่แนวทางการศึกษาของฝ่ายการพาณิชย์ หากมีการผ่อนปรนนายพีระพันธุ์ สาลีรัฐวิภาค กรรมการ (บอร์ด) บริษัท การบินไทย จำกัด(มหาชน) เปิดเผยถึง การเลื่อนเปิดบินเส้นทางระหว่างประเทศของสายการบินไทยออกไปอีก 1 เดือน เป็นช่วงวันที่ 1 ส.ค. 63 ว่า เรื่องดังกล่าวเป็นแผนที่ฝ่ายการพาณิชย์ของการบินไทย ได้ศึกษาและคาดการณ์ไว้ล่วงหน้า ว่าหากมีการผ่อนปรนจะดำเนินการอย่างไร แต่ทั้งนี้ ยังไม่มีการยืนยันว่าจะสามารถทำตามแผนได้หรือไม่ เนื่องจากต้องขึ้นอยู่กับหลายปัจจัย โดยเฉพาะสถานการณ์การควบคุมการแพร่ระบาดของโควิด-19 ในระดับโลก ไม่ใช่เฉพาะในประเทศไทยทั้งเงื่อนไขการเดินทางของแต่ละประเทศ และจำนวนผู้โดยสารที่จะมาใช้บริการ ซึ่งขณะนี้มองว่าสถานการณ์ยังไม่เอื้ออำนวยต่อธุรกิจการบิน และหากเปิดบินอาจไม่คุ้ม อย่างไรก็ตาม การบินไทย ยืนยันว่า การบินไทย พร้อมที่จะบินตลอดเวลา แต่ต้องมีผู้โดยสารที่เพียงพอ และต้องคำนึงถึงความปลอดภัยและคุ้มค่า โดยจะต้องมีการศึกษารายละเอียดในเรื่องดังกล่าวอีกครั้งอย่างไรก็ตาม ก่อนหน้านี้มีรายงานข่าวจากการบินไทยว่า การบินไทยจะเลื่อนเปิดบินเส้นทางระหว่างประเทศออกไปอีก 1 เดือน โดยจะเริ่มทำการบินตั้งแต่วันที่ 1 ส.ค. 63 เป็นต้นไป ทั้งนี้ จะแบ่งออกเป็น 3 ช่วงเวลาสำหรับเส้นทางที่ การบินไทย จะเริ่มทำการบิน 1 ส.ค. มีจำนวน 26 เส้นทาง ได้แก่ เส้นทางลอนดอน วันละ 1 เที่ยวบิน ปารีส สัปดาห์ละ 3 เที่ยวบิน โคเปนเฮเกน ประเทศเดนมาร์ก วันละ 1 เที่ยวบิน นิวเดลี วันละ 1 เที่ยวบิน เดนปาซาร์ ประเทศอินโดนีเซีย สัปดาห์ละ 3 เที่ยวบิน ธากา ประเทศบังกลาเทศ สัปดาห์ละ 5 เที่ยวบิน แฟรงก์เฟิร์ต วันละ 1 เที่ยวบินเส้นทางกวางโจว สัปดาห์ละ 2 เที่ยวบิน ฮานอย วันละ 1 เที่ยวบินโฮจิมินห์ วันละ 1 เที่ยวบิน ฮ่องกง วันละ 1 เที่ยวบิน อิสลามาบัด สัปดาห์ละ 4 เที่ยวบิน การาจี สัปดาห์ละ 4 เที่ยวบิน ละฮอร์ ปากีสถาน สัปดาห์ละ 4 เที่ยวบินเมลเบิร์น ประเทศออสเตรเลีย สัปดาห์ละ 5 เที่ยวบิน มิวนิก สัปดาห์ละ 5-6 เที่ยวบิน เส้นทางนาโกย่า สัปดาห์ละ 3 เที่ยวบิน โอซากา สัปดาห์ละ 3 เที่ยวบิน พนมเปญ วันละ 1 เที่ยวบิน โซล สัปดาห์ละ 6 เที่ยวบิน ซิดนีย์ สัปดาห์ละ 5 เที่ยวบิน ไทเป วันละ 1 เที่ยวบิน โตเกียว (สนามบินฮาเนะดะ) สัปดาห์ละ 4 เที่ยวบิน โตเกียว (สนามบินนาริตะ) สัปดาห์ละ 4 เที่ยวบิน เวียงจันทน์ วันละ 1 เที่ยวบิน และย่างกุ้ง วันละ 1 เที่ยวบินเส้นทางที่จะเริ่มบิน 2 ส.ค. มี 9 เส้นทางได้แก่ ปักกิ่ง สัปดาห์ละ 2 เที่ยวบิน บริสเบน ออสเตรเลีย สัปดาห์ละ 2 เที่ยวบิน บรัสเซลส์ ประเทศเบลเยียม สัปดาห์ละ 3 เที่ยวบิน กัวลาลัมเปอร์ สัปดาห์ละ 5 เที่ยวบิน มะนิลา สัปดาห์ละ 4 เที่ยวบินเพิร์ธ ออสเตรเลีย สัปดาห์ละ 3 เที่ยวบิน เซี่ยงไฮ้ สัปดาห์ละ 2 เที่ยวบิน สิงคโปร์ สัปดาห์ละ 4 เที่ยวบินและซูริก สัปดาห์ละ 4 เที่ยวบินเส้นทางบินที่จะเริ่มบิน 3 ส.ค. จำนวน 2 เส้นทาง คือ โอ๊คแลนด์ ประเทศนิวซีแลนด์ สัปดาห์ละ 3 เที่ยวบิน และจาการ์ตา สัปดาห์ละ 3 เที่ยวบินสำหรับเส้นทางระหว่างประเทศที่ การบินไทย ยังไม่กลับมาทำการเปิดบิน ยังเป็นไปตามแผนเดิม เช่น มิลาน และโรม อิตาลี มอสโก รัสเซีย เวียนนา ออสเตรีย สตอกโฮล์ม สวีเดน ซัปโปโร ฟุกุโอกะ เซนได กาฐมาณฑุ ออสโล นอร์เวย์ โคลัมโบ ศรีลังกา เป็นต้น
พีระพันธุ์ ยืนยัน การบินไทยยังไม่เปิดบินระหว่างประเทศ กระแสข่าวกลับมาทำการบิน 1 ส.ค. 2563 เป็นแค่แนวทางการศึกษาของฝ่ายการพาณิชย์ หากมีการผ่อนปรน
การบินไทย,ข่าวการบินไทย,แผนฟื้นฟูการบินไทย,แผนฟื้นฟูการบินไทย 2563,การบินไทย บินระหว่างประเทศ,การบินไทย เที่ยวบิน,การบินไทย จองตั๋ว,ข่าวทั่วไป